Участва в Руско-турската война (1877-1878). Бие се храбро при форсирането на река Дунав при Зимнич-Свищов и е награден с орден „Свети Владимир“ IV степен с мечове и бант. Отличава се в състава на 8-а Донска конна батарея при превземането на Ловеч на 22 август 1877 г. За отличие при щурма на редута на височина № 5 е повишен във военно звание подполковник. (1877). Проявява се при третата атака на Плевен и е награден с орден „Света Ана“ II степен с мечове (1878).